Die wêreld in foto’s – 14 Junie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Steve Johnson van die VSA slaan die bal terug na Duitsland se Philipp Kohlschreiber tydens hul wedstryd by die Mercedesbeker-toernooi in Stuttgart, Duitsland. (Daniel Maurer/DPA via AP) ŉ Venster met ŉ koeëlgat in Alexandria, Virginia, in die VSA waar daar op politici en polisiebeamptes geskiet is tydens ŉ bofbaloefening. (Joseph Miscavige via AP) Reddingswerkers maak gereed om ŉ liggaam te verwyder ná Dinsdag se grondstortings in die Rangamati-distrik in Bangladesj. Meer as 100 mense het hul lewe verloor. (AP Photo) Brandbestryders rus naby die woonstelgebou wat in Londen aan die brand geslaan het. Minstens ses mense is dood en meer as 70 beseer in die brand wat die 24-verdieping-woonstelgebou verswelg het. (AP Photo/Frank Augstein) ŉ Veldwagter hou een van die ietermagôs vas waarop beslag gelê is tydens ŉ klopjag op ŉ pakhuis in Indonesië. (AP Photo/Binsar Bakkara)